Messi va Suarez Yaponiya televideniyesida shou yulduziga aylandi

“Barselona” jamoasi hujumchilari Lionel Messi va Luis Suarez Yaponiya televideniyesidagi bir sinovda ishtirok etib, tomoshabinlarni hayratga soldi. Bu haqda “Korrespondent.net” xabar bermoqda.

Sinov shartlariga ko‘ra, futbolchilar bir-biriga olisdan to‘p uzatishi, bunda koptok yerga tegishiga yo‘l qo‘ymasligi lozim edi.
Futbolchilar paslar uzoqligini o‘lchovchi ulkan jadval oldida joylashgan ko‘yi shartni bajardi.
Messi va Suarez to‘p uzatishni to‘xtatmasdan bir-biridan uzoqlashib bordi. Natijada eng olis uzatish masofasi 56 metrni tashkil qildi.

Mazkur natija ushbu sinov uchun yangi rekord bo‘ldi. Eski rekord bundan 21 metrga qisqaroq bo‘lgan edi.